Ina Zhupa

**Ina Zhupa** ka lindur në Tiranë më 20 Qershor 1987, është Doktore e Shkencave në Shkencat Politike  me një studim mbi Demokratizimin dhe Vlerat e Shoqërisë Shqiptare duke marrë vlerësimin maksimal.

## Karriera Akademike 
Ina Zhupa është Doktore e Shkencave në Shkencat Politike  me një studim mbi Demokratizimin dhe Vlerat e Shoqërisë Shqiptare duke marrë vlerësimin maksimal.
Ka studiuar për Master për Komunikimin Politik të ofruar nga Universiteti La Sapienza Romë në bashkëpunim me Universitetin e Tiranës.
Ka mbaruar Master Shkencash në Teori Politike dhe Bachelor në Politikë dhe Qeverisje në Universitetin e Tiranës me medalje ari . Zotëron 5 gjuhë të huaja.

Aktualisht është pedagoge në departamentin e Shkencave Politike dhe Marrëdhënieve Ndërkombëtare në Universitetin Evropian të Tiranës. Me përvojë në mësimdhënie në universitete shtetërore dhe private, ku ka shërbyer edhe si Dekane e Studentëve dhe Drejtuese e Zyrës së Karrierës, me eksperiencë pune me projekte të ndryshme kombëtare dhe ndërkombëtare, si edhe në dikastere shtetërore. Është e fokusuar në kërkimin e saj shkencor në çështje që lidhen me integrimin evropian, vlerat e shoqërisë shqiptare, procesin e demokratizmit, teoritë e marrëdhënieve ndërkombëtare, qasjet dhe modelet mbi konfliktin, sfidat e tranzicionit.

Ka zhvilluar punë kërkimore në terren për matur realitetin dhe për ta përpunuar atë sipas metodave të shkencave sociale duke qënë edhe autore e një libri studim mbi sjelljen votuese.Ka marrë pjesë në konferenca kombëtare dhe ndërkombëtare, si edhe ka publikuar artikuj shkencor në revista të njohura shkencore brenda dhe jashtë vendit.

## Karriera Politike 
Znj. Zhupa është aktive në jetën politike, aktualisht është zgjedhur Deputete e Kuvendit të Shqipërisë, për Qarkun e Vlorës. Dhe mban postin e Zëdhënëses në Partinë Demokratike të Shqipërisë dhe është anëtarë e Kryesisë së Partisë Demokratike.
Aktiviteti publik politik ka nisur kur ju bashkua strukturës së re me intelektual, pedagog e profesionistë që ngriti Lulzim Basha, Koordinatorët Kombëtarë, ku Znj. Zhupa ishte një nga koordinatorët kombëtarë.  Në shtator 2014 votohet nga Kuvendi Kombëtar i PD si anëtare e Këshillit Kombëtar në Partinë Demokratike të Shqipërisë, po ashtu në dhjëtor 2018 votohet përsëri nga Kuvendi Kombëtar për anëtare të Këshillit Kombëtar. Me zgjedhjen si deputete e dyta në listë në qarkun Vlorë në zgjedhjet e Parlamentare të vitit 2021, Znj. Zhupa hyn sipas statutit ku gjithë grupi i deputetëve janë anëtar të Këshillit Kombëtar,
Ina Zhupa spikat në një opozitë të fortë më denoncime të bazuara ne fakte dhe dokumenta shtetëror për abuzimet e pushtetit, me daljet mediatike me intervista dhe debate publike dhe me organizimin e dalluar në strukturat e Partisë Demokratike të Shqipërisë.

## Publikime  
* 03 Gusht 2016 - Intervistë për Zërin e Amerikës VOA,Zgjedhjet bashkiake në Dibër 
* 29 Prill 2015 - Intervistë për Zërin e Amerikës VOA , Zgjedhjet dhe procesi dekriminalizimit 
* 10 Tetor 2016 - Basha përballë Ramës, portrete të pa autorizuar 
* 15 Shkurt 2017 - Make Albania Free 
* 24 Prill 2017 - Albania Opposition Vow to Radicalize Protests 
* 24 Janar 2017 - Albanian Parties Hunt For MPs On Internet 
* 31 Maj 2016 -  Kriza e përfaqësimit dhe dekriminalizimi 
* 01 Shkurt 2016 - Diplomacia pa Busull 
* 07 Shtator 2015 - Në shqipëri ku e drejta është privilegj 
* 01 Shtator 2015 - Ekspozita e dekriminalizimit 
* 11 Gusht 2016 - Përplasja e dy modeleve rinore 
* 09 Nëntor 2017 - Rama kundër BE 

## Referime